CWT บวก 2.98% ตาม story พลังงานทางเลือกยังหนุน-สัญญาณเทคนิคฟื้น
CWT บวก 2.98% ตาม story พลังงานทางเลือกยังหนุน-สัญญาณเทคนิคฟื้น
26 พ.ค. 2558

ผู้สื่อข่าวรายงานว่า บริษัท ชัยวัฒนา แทนเนอรี่ กรุ๊ป จำกัด (มหาชน) หรือ CWT ณ เวลา 10.28 น. อยู่ที่ระดับ 4.84 บาท บวก 0.14 บาท หรือ 2.98% ด้วยมูลค่าซื้อขาย 126.31 ล้านบาท ราคาหุ้นขยับขึ้นต่อเนื่องนับตั้งแต่ยืนที่ระดับ 3.92 บาท เมื่อวันที่ 14 พ.ค. 58 จนถึงล่าสุดหุ้นปรับตัวขึ้นแล้ว

บล.แลนด์ แอนด์ เฮ้าส์ ระบุในบทวิเคราะห์ฯวันนี้ (26 พ.ค.58)แนะ”เทรดดิ้ง”หุ้น CWT ในไตรมาส1/58 มีกำไร 8.5 ลบ.จาก ไตรมาส1/57 ที่ -7.6 ลบ. โดยรายได้เติบโตสูง +78%เทียบช่วงเดียวกันของปีก่อน และ GPM สูงขึ้นจาก 7.5% เป็น 10% เนื่องจากมีคำสั่งซื้อเบาะหนังรถยนต์โมเดลใหม่จากค่ายรถยนต์ที่มีมาร์จิ้นสูงขึ้น ผู้บริหารประเมินกำไรปี 58 จะเติบโตสูงจากยอดรายได้ที่บริษัทคาดราว 1.2 พันลบ. (+31%เทียบช่วงเดียวกันของปีก่อน)
นอกจากนี้ เริ่มรุกธุรกิจพลังงานทางเลือก นอกจาก JV กับ GUNKUL ทำ Solar Rooftop โดยถือหุ้น 75% ที่เปิดเผยเมื่อ เม.ย. ยังมีโรงไฟฟ้าพลังงานขยะ 40 MW มูลค่าลงทุน 8.3 พันลบ.ถือหุ้น 65% ทั้งนี้ โครงการแรก 10MW จะขออนุมัติผู้ถือหุ้น ก.ค. ก่อสร้าง 2 ปี จ่ายไฟปลายปี 60 ซึ่งทำให้มีรายได้จำหน่ายไฟฟ้าเพิ่มเป็น 50% ในปี 61
ด้าน บล.เคทีบี(ประเทสไทย)แนะ”ซื้อเก็งกำไร”หุ้น CWT ราคาปรับตัวขึ้นเป็นกราฟที่แสดง Buy signal คาดว่าการเก็งกำไรในกรอบราคาตรงนี้น่าจะสามารถทำได้ เนื่องจากการช่วยของสัญญาณบ่งชี้ที่สนับสนุนต่อการปรับตัวขึ้นได้อีกพอสมควร โดยให้แนวรับ 4.56-4.66 บาท ส่วนแนวต้าน 4.96-5.10 บาท
ส่วน บล.ธนชาต แนะ”ซื้อเก็งกำไร”หุ้น CWT ราคาหุ้นแกว่งตัวขึ้นอีกครั้งหลังเปิด Gap และพักตัวมา 1 สัปดาห์ กำลังแกว่งตัวขึ้นทดสอบเส้น Downtrend Line และเส้นค่าเฉลี่ย 3 เดือนบริเวณ 4.90 บาท พร้อมปริมาณการซื้อขายสูงขึ้นอีกครั้งหลังลดลงในช่วงพักตัวสร้างฐาน เครื่องมือชี้ทิศทาง DI+ กลับมาตัด DI- ขึ้น โดยมีแนวต้านแรกบริเวณ 4.90 บาท และเป้าหมายถัดไปบริเวณ 5.40 บาท ส่วนแนวรับ 4.60/4.50 บาท และจุดตัดขาดทุน 4.20 บาท